b'\n_START_ARTICLE_\nLKL 2012\xe2\x80\x932013 m. sezonas\n_START_PARAGRAPH_\nLKL 2012\xe2\x80\x932013 met\xc5\xb3 sezonas \xe2\x80\x93 20-as lygos sezonas, kuriame dalyvauja 12 klub\xc5\xb3. Reguliarusis sezonas prasid\xc4\x97jo rugs\xc4\x97jo 26 dien\xc4\x85 ir t\xc4\x99s\xc4\x97si iki baland\xc5\xbeio 13 dienos. Atkrintamosios var\xc5\xbeybos vyko baland\xc5\xbeio 15 \xe2\x80\x93 gegu\xc5\xbe\xc4\x97s 13 dienomis. \xc4\x8cempionate triumfavo Kauno \xe2\x80\x9e\xc5\xbdalgiris\xe2\x80\x9c, finale 4:0 sutriu\xc5\xa1kin\xc4\x99s Vilniaus \xe2\x80\x9eLietuvos ryt\xc4\x85\xe2\x80\x9c.\n_START_SECTION_\nKlub\xc5\xb3 kaita\n_START_PARAGRAPH_\nPraeitame sezone 12 pozicijoje likusi Palangos Palanga apgyn\xc4\x97 savo viet\xc4\x85 LKL, pereinamosiose var\xc5\xbeybose \xc4\xafveikusi NKL \xc4\x8dempionus \xe2\x80\x93 Kauno LSU-Baltai klub\xc4\x85. Visgi \xc4\xaf pirmenybes NKL nugal\xc4\x97tojas buvo priimtas, kai i\xc5\xa1 Kauno Balt\xc5\xb3 ekipos, susijungdamas su ja, \xc4\xafsigijo viet\xc4\x85 auk\xc5\xa1\xc4\x8diausioje \xc5\xa1alies lygoje.\n_START_SECTION_\nSezono nutarimai\n_START_PARAGRAPH_\nDar bir\xc5\xbeelio m\xc4\x97nes\xc4\xaf buvo nutarta, kad \xc5\xa1iame sezone Kauno \xc5\xbdalgiris ir Vilniaus Lietuvos Rytas rungtyniaus ma\xc5\xbeiau rungtyni\xc5\xb3. D\xc4\x97l \xc5\xa1i\xc5\xb3 klub\xc5\xb3 dalyvavimo Eurolygoje ir VTB Vieningosios Lygos va\xc5\xbeybose LKL valdyba sutiko, kad dvi stipriausios pastar\xc5\xb3j\xc5\xb3 met\xc5\xb3 Lietuvos komandos reguliaraus sezono metu tik tarpusavyje susikaus du kartus - namuose ir i\xc5\xa1vykoje, o su likusiomis ekipomis var\xc5\xbeysis tik kart\xc4\x85 - var\xc5\xbeov\xc5\xb3 aik\xc5\xa1tel\xc4\x97je. Tai buvo patvirtinta rugs\xc4\x97j\xc4\xaf vykusiame LKL valdybos pos\xc4\x97dyje, kuriame be kita ko, nuspr\xc4\x99sta, kad var\xc5\xbeyb\xc5\xb3 sistema, be Kauno \xc5\xbdalgirio ir Vilniaus Lietuvos Ryto i\xc5\xa1imties bus tradicin\xc4\x97, t. y. ekipos \xc5\xbeais dviej\xc5\xb3 rat\xc5\xb3 sistema. \xc4\xae atkrintam\xc4\x85sias var\xc5\xbeybas patenka a\xc5\xa1tuonios geriausi\xc4\x85 pergali\xc5\xb3 - pralaim\xc4\x97jim\xc5\xb3 balans\xc4\x85 turin\xc4\x8dios ekipos.  Visos jos ketvirtfinaliuose ir pusfinaliuose kovoja iki 2 laim\xc4\x97t\xc5\xb3 susitikim\xc5\xb3, ma\xc5\xbeajame finale iki 3, o did\xc5\xbeiajame finale \xe2\x80\x93 4 pergali\xc5\xb3. Taip pat buvo nutarta, kad paskutin\xc4\x99 viet\xc4\x85 LKL reguliariame 2012-2013 m. sezone u\xc5\xbe\xc4\x97musi komanda automati\xc5\xa1kai praras teis\xc4\x99 rungtyniauti kitame LKL sezone. J\xc4\x85 pakeis komanda - NKL \xc4\x8dempion\xc4\x97, jei tik atitiks kriterijus, nustatytus LKL klubams. Jeigu NKL \xc4\x8dempion\xc4\x97 neatitiks \xc5\xa1i\xc5\xb3 kriterij\xc5\xb3, LKL \xc4\x8dempionate rungtyniauti liks paskutin\xc4\x99 viet\xc4\x85 reguliariajame sezone u\xc5\xbe\xc4\x97musi komanda.\n_START_SECTION_\nTransliacijos\n_START_PARAGRAPH_\n\xc5\xa0iame sezone LKL kovas gerb\xc4\x97jai gal\xc4\x97jo steb\xc4\x97ti per \xe2\x80\x9eLietuvos ryto\xe2\x80\x9c ir SPORT1 televizijas. Pastarosios televizijos nuo 2013 m. sausio 1 d. nemato dalis Lietuvos. Taip pat LKL kovas buvo galima steb\xc4\x97ti ir internetu: per internetin\xc4\xaf puslap\xc4\xaf SportoTV.lt, startavus\xc4\xaf gruod\xc5\xbeio m\xc4\x97nes\xc4\xaf, buvo galima steb\xc4\x97ti dal\xc4\xaf LKL rungtyni\xc5\xb3 tiesiogiai.'